Regering vra strenger voorwaardes vir Walmart-oornameDie regering sê die R16,6 miljard oorname van Massmart deur die Amerikaanse kettingreus Walmart hou ŉ risiko in vir die Suid-Afrikaanse ekonomie indien daar nie strenger voorwaardes aan die transaksies gekoppel word nie. Die boodskap kom uit ŉ verklaring deur die minister van handel en nywerheid Rob Davies, die minister van landbou Tina Joemat-Pettersson en die minister van ekonomiese ontwikkeling Ebrahim Patel. Dié drie ministers het verlede maand ŉ aansoek ingedien om die Mededingingstribunaal se besluit om die oorname goed te keur, op hersiening te neem. Patel het Dinsdagoggend tydens ŉ mediakonferensie in Kaapstad gesê die regering sal sy pligte versuim indien hy niks hieraan dien nie. Hy meen die oorname sal lei tot werksverliese en ongunstige werkstoestande weens ŉ toename in invoere. Patel wou egter nie uitbrei oor die strenger voorwaardes wat hy en die ander minister voorstel nie. Massmart sluit onder meer in Game, DionWired, Makro en Builders.